
Pieņemami atbilstības nodrošināšanas līdzekļi (AMC) un vadlīnijas (GM) attiecībā uz lidlauku pārvaldības, organizācijas un ekspluatācijas prasībām. 1. izdevums, 12. grozījums


ED Lēmuma 2025/009/R pielikums

Šajā dokumentā svītrotais, jaunais vai grozītais teksts ir attēlots šādi:
· svītrotais teksts ir pārsvītrots;
· jaunais vai grozītais teksts ir iekrāsots zilā krāsā;
· divpunkte “(..)” norāda, ka pārējais teksts nav grozīts.

















Piezīme lasītājam
Grozītajā un jo īpaši esošajā (proti, nemainītajā) tekstā termins “aģentūra” tiek lietots pamīšus terminam “EASA”. Šo abu terminu pamīšais lietojums ir izteiktāks konsolidētajās redakcijās. Tāpēc lūdzam ņemt vērā, ka abi termini attiecas uz “Eiropas Aviācijas drošības aģentūru (EASA)”.

	[bookmark: _Hlk216274778]GM1 par ADR.OR.C.020. punkta “Konstatētās neatbilstības un korektīvās darbības” d) apakšpunktu


INFORMĀCIJA APKALPOŠANAS UZ ZEMES ORGANIZĀCIJĀM
Informāciju var izplatīt, izmantojot esošos līdzekļus vai procedūras, piemēram, grozījumus lidlauka procedūrās un lidlauka ekspluatācijas instrukciju un citas dokumentācijas pārskatītās redakcijas.
	AMC1 par ADR.OR.D.005. punktu “Pārvaldības sistēma”


INTEGRĒTA PĀRVALDĪBAS SISTĒMA
Lai nodrošinātu integrētas pārvaldības sistēmas ieviešanu, lidlauka ekspluatantam savas pārvaldības sistēmas struktūrā un dokumentācijā jānorāda šādi elementi:
a) organizācijas, kas sertificētas vai deklarētas saskaņā ar Regulu (ES) 2018/1139 un tās deleģētajiem un īstenošanas normatīvajiem aktiem un uz ko attiecas tā pārvaldības sistēma;
b) tā pārvaldības sistēmā integrētās jomas ar atbilstošām saskarnēm, kas nodrošina efektīvu darbību un saziņu starp tām, un
c) piemērojamās prasības katrai jomai.
	AMC1 par ADR.OR.D.017. punkta “Apmācība un profesionalitātes pārbaudes” a), b), g), i) apakšpunktu


APMĀCĪBA PAR BĪSTAMIEM IZSTRĀDĀJUMIEM
Lidlauka ekspluatantam jāīsteno mācību programma par apiešanos ar bīstamiem izstrādājumiem saskaņā ar ICAO Tehniskajām instrukcijām (dok. Nr. 9284) atbilstoši tam, kā norādīts turpmāk.
a) Minimālās izpratnes apmācība operatīvajam personālam, kas veic darba uzdevumus lidlauka zonās, kur var atrasties bīstami izstrādājumi, bet kas nav iesaistīts bīstamo izstrādājumu apstrādē; šādā apmācībā jāietver vismaz šādi jautājumi:
1) marķējumu un etiķešu atpazīšana uz bīstamo izstrādājumu iepakojumiem;
2) piesardzības pasākumi;
3) ar bīstamiem izstrādājumiem saistītu notikumu paziņošana.
b) Ja lidlauka ekspluatanta personāls sniedz pakalpojumus pasažieriem ar ierobežotām pārvietošanās spējām, tam jāapgūst apiešanās ar pārvietošanās ierīcēs ietilpstošiem bīstamajiem izstrādājumiem.
AMC1 par ADR.OR.D.020. punkta “Prasības infrastruktūrai” b) apakšpunktu	
BĪSTAMU IZSTRĀDĀJUMU GLABĀTAVAS
Bīstamu izstrādājumu uzglabāšanai var būt izraudzītas dažādas zonas, un tajās var būt tādi objekti kā kravas laukumi un pat atklātas zonas.
Jāparedz arī stāvvietas tiem gaisa kuģiem[footnoteRef:1]*, ar kuriem pārvadā bīstamas kravas. [1: * Tulkotāja piezīme. Tulkojumā ar terminu "gaisa kuģis" saprot terminu "lidaparāts", kas līdz ar Latviešu aviācijas radiofrazeoloģijas rokasgrāmatas apstiprināšanu apstiprināts kā "aircraft" atbilsme latviešu valodā (skat. Latvijas Zinātņu akadēmijas Terminoloģijas komisijas 2024. gada 9. aprīļa lēmumu Nr. 111).] 


	GM1 par ADR.OR.D.020. punkta “Infrastruktūra” b) apakšpunktu


PAPILDU INFORMĀCIJA PAR BĪSTAMU IZSTRĀDĀJUMU GLABĀTAVĀM
a) Lemjot par bīstamo izstrādājumu glabātavu būvniecību un atrašanās vietu, lidlauka ekspluatantam ieteicams apsvērt drošības pasākumu piemērošanu, lai nodrošinātu pietiekamu attālumu no personāla telpām un administratīvajām telpām, un objektu ģeogrāfisko izvietojumu saistībā ar, piemēram:
1) reljefu, piemēram, kalniem, pauguriem, līdzenumiem un mežu, upju, ezeru un jūras izvietojumu;
2) zonām ar augstu seismisko aktivitāti;
3) valdošā vēja virzienu;
4) tuvumā esošajām dzīvojamajām zonām vai ēkām.
b) Lidlauka ekspluatantiem iepriekš jāsaņem visi vajadzīgie atrašanās vietas un būvniecības apstiprinājumi no attiecīgajām valsts iestādēm vides aizsardzības, konstrukciju drošuma, reaģēšanas uz avārijas situācijām, sabiedrības veselības un citās jomās. Ja bīstamo izstrādājumu glabātavas būvniecībai ir jānotiek atbilstoši papildu noteikumiem, tostarp īpašiem kritērijiem sprādzienbīstamu vai radioaktīvu materiālu, toksisku vai viegli uzliesmojošu gāzu, šķidrumu vai cietu vielu utt. glabāšanai, jāievēro arī šie noteikumi un kritēriji.
c) Sīkāka informācija par bīstamo izstrādājumu glabātavām pieejama AMC1 par Komisijas Deleģētās regulas (ES) 2025/20 ORGH.MGM.215. punktu.

	[bookmark: _Hlk216276114]GM1 par ADR.OR.D.027. punkta “Drošības programmas un lidlauka drošības komitejas” e) apakšpunktu


LIDLAUKA DROŠĪBAS KOMITEJU UZDEVUMI
Lidlauka drošības komiteja var apsvērt saliktā drošuma vai līdzīgu sadarbībā balstītu drošuma programmu ieviešanu, lai uzlabotu ekspluatācijas drošumu, samazinātu nelaimes gadījumu un incidentu skaitu lidlaukā, uzlabotu saziņu starp lidlauka lietotājiem un ar lidlauka ekspluatantu, kā arī uzlabotu drošuma un ziņošanas kultūru lidlauka lietotāju vidū.

	AMC1 par ADR.OPS.B.027. punkta “Transportlīdzekļu ekspluatācija” g) punktu


APKALPOŠANAI UZ ZEMES NEPIECIEŠAMĀ APRĪKOJUMA EKSPLUATĀCIJA UZ GAISA KUĢI UN NO TĀ APGRIEZES LAIKĀ
Lidlauku ekspluatantiem, kuri paši sniedz apkalpošanas uz zemes pakalpojumus pasažieriem ar ierobežotām pārvietošanās spējām (PRM) un/vai veic pasažieru un apkalpes pārvadāšanu pa zemi un uz kuriem attiecas Komisijas Deleģētās regulas (ES) 2025/20 2. panta 3. punkta h) un j) apakšpunktā minētie atbrīvojumi:
a) jāpiemēro bezkontakta politika attiecībā uz apkalpošanas uz zemes aprīkojumu (GSE), ko izmanto PRM iekāpšanai gaisa kuģī un izkāpšanai no tā, ja vien aprīkojumam nav tuvošanās vai pašizlīdzināšanas sensoru atkarībā no GSE tipa, vai īpaši atzītos apstākļos, kas nepieciešami ekspluatētā GSE tipam;
b) jānodrošina, ka personāls, kas apgriezes laikā ekspluatē GSE ap gaisa kuģi, lai apkalpotu PRM un veiktu pasažieru un apkalpes pārvadāšanu pa zemi, attiecīgā gadījumā saņem arī šādus mācību kursus:
1) izpratnes apmācība par drošību uz perona apgriezes laikā;
2) drošuma apmācība par PRM apkalpošanu, tajā ietverot:
i) GSE pareizu novietošanu attiecībā pret gaisa kuģi PRM iekāpšanai gaisa kuģī un izkāpšanai no tā;
ii) gaisa kuģa ekspluatanta procedūras un instrukcijas PRM iekāpšanas gaisa kuģī un izkāpšanas no tā nodrošināšanai.

	GM1 par ADR.OPS.B.033. punkta “Gājēju kontrole” a) un a1) apakšpunktu


GĀJĒJU KONTROLES PROCEDŪRAS
a) ADR.OPS.B.033. punkta a) apakšpunktā noteikts, ka lidlauka ekspluatantam jāizveido un jāīsteno procedūras, lai ierobežotu personām piekļuvi kustības zonai un citām ekspluatācijas zonām (a) apakšpunkta 1) punkts), un jānodrošina, ka personas, kurām ir atļauts bez pavadības iekļūt šādās zonās, ir pienācīgi sagatavotas (a) apakšpunkta 2) punkts), un ka personu pārvietošanās uz perona tiek kontrolēta (a) apakšpunkta 3) punkts).
b) Atšķirībā no a) apakšpunkta a1) apakšpunktā paredzēts, ka lidlauka ekspluatantam ir tikai jānosaka procedūras pasažieru drošības nodrošināšanai posmā starp lidlauka termināli un peronu, un nav tās jāīsteno. Tā kā šo procedūru īstenošana ir apkalpošanas uz zemes darbība, par šo uzdevumu ir atbildīga apkalpošanas uz zemes organizācija, kas apkalpo pasažierus, proti, organizācija, kas nodrošina pasažieru iekāpšanu gaisa kuģī un izkāpšanu no tā.

	AMC1 par ADR.OPS.B.033. punkta “Gājēju kontrole” a) un a1) apakšpunktu


VISPĀRĪGA INFORMĀCIJA
(..)

	GM1 par ADR.OPS.B.035. punkta “Ekspluatācija ziemas apstākļos” a) apakšpunkta 2) punktu


ATLEDOŠANAS/PRETAPLEDOŠANAS APSTRĀDES DARBĪBU SAGATAVOŠANA SADARBĪBĀ AR IESAISTĪTAJĀM PUSĒM
a) Koordinācija ar apkalpošanas uz zemes organizācijām un gaisa kuģu ekspluatantiem, lai veiktu ekspluatāciju ziemā, ietver vismaz šādus elementus visām iesaistītajām pusēm:
1) apmaiņa ar dokumentiem/procedūrām/rokasgrāmatām par ekspluatāciju ziemas sezonā;
2) gaisa kuģu ekspluatantu informēšana par vietējām procedūrām ekspluatācijas lidlaukā, tostarp par instrukcijām un procedūrām ziemā un aukstos laikapstākļos.
b) Atledošanas/pretapledošanas apstrādes darbību resursiem jābūt apvienotiem, kad vien tas ir iespējams un lietderīgi.
c) Jāveic vai jāpārbauda vismaz šādas darbības:
1) sniega tīrīšana un ledus un sarmas veidošanās uz lidlauka mākslīgajiem segumiem novēršana;
2) marķējumu, zīmju un uguņu pienācīgas redzamības nodrošināšana ziemas apstākļos;
3) laikapstākļu prognozēšana un attiecīgo pušu informēšana par gaidāmajiem nelabvēlīgajiem laikapstākļiem;
4) personāla prasmju atsvaidzināšanas un/vai tālākizglītības nodrošināšana;
5) izlietotu atledošanas/pretapledošanas apstrādes šķidrumu savākšanas iepriekšēja organizēšana.

	AMC2 par ADR.OPS.B.050. punktu “Ekspluatācija sliktos laikapstākļos”


RISKA MAZINĀŠANA
a) Ekspluatācijas procedūrām jāaptver šādas galvenās riska jomas:
1) sadursme starp aprīkojumu, transportlīdzekļiem un gaisa kuģi vai ar tiem uz zemes;
2) neparasts gaisa kuģa stāvoklis;
3) novirzīšanās no manevrēšanas ceļa / perona;
4) pretapledošanas ķimikāliju lietošanas ietekme uz vidi;
5) nesankcionēta nokļūšana uz manevrēšanas ceļa;
6) miesas bojājumu nodarīšana cilvēkiem;
7) pērkona negaisa izraisīti ugunsgrēki.
b) Procedūrām jāaptver vismaz šādas situācijas atbilstoši ekspluatācijas un ģeogrāfiskajam kontekstam:
1) slidens perons;
2) vētras, zibeņošana un spēcīgs lietus;
3) stiprs vējš;
4) ierobežota redzamība;
5) vulkāniskie pelni;
6) spēcīgs karstums;
7) ziemas apstākļi, tostarp sals;
8) darbs slēgtās telpās (piemēram, gaisa kuģa kravas nodalījumā) ekstremālās temperatūrās;
9) GSE ekspluatācija vājas saķeres apstākļos un sniega kupenu klātbūtnē;
10) papildu norādījumi transportlīdzekļiem ap gaisa kuģi un izstumšanas vai vilkšanas laikā ierobežotas redzamības apstākļos.

GM1 par ADR.OPS.B.055. punktu “Degvielas kvalitāte”	
ATBILSTĪBA UN IETEICAMĀS ATSAUCES DEGVIELAS APGĀDES STANDARTIEM
Lai nodrošinātu atbilstību, lidlauka ekspluatants var izmantot:
a) revīzijas ziņojumus organizācijām, kas ir iesaistītas degvielas uzglabāšanā un iepildīšanā gaisa kuģī;, vai
b) attiecīgās valsts procedūras, ar kurām apliecina degvielas kvalitāti;
c) Apvienotās inspekcijas grupas (JIG) izstrādātos standartus un norādījumus par aviācijas degvielas kvalitātes kontroli:
1) JIG 1 – Aviation Fuel Quality Control and Operating Standards for Into-Plane Fuelling Services [Aviācijas degvielas kvalitātes kontroles un darbības standarti lidmašīnu degvielas uzpildes pakalpojumiem];
2) JIG 2 – Aviation Fuel Quality Controls and Operating Standards for Airport Depots and Hydrants [Aviācijas degvielas kvalitātes kontroles pasākumi un darbības standarti lidostu noliktavām un hidrantiem];
3) JIG 4 – Aviation Fuel Quality Control and Operating Standards for Smaller Airports [Aviācijas degvielas kvalitātes kontroles un darbības standarti mazākām lidostām];
4) JIG/EI 1530 un EI 1533 – fuel quality assurance and traceability upstream to an aerodrome facility [Degvielas kvalitātes nodrošināšana un izsekojamība pirms degvielas nonākšanas lidlaukā].

	GM1 par ADR.OPS.C.007. punktu “Transportlīdzekļu apkope”


TRANSPORTLĪDZEKĻI UN CITS APRĪKOJUMS, KO IZMANTO PASAŽIERU UN APKALPES LOCEKĻU PĀRVADĀŠANAI PA ZEMI UN PASAŽIERU AR IEROBEŽOTĀM PĀRVIETOŠANĀS SPĒJĀM APKALPOŠANAI
Īstenošanas noteikums attiecas arī uz lidlauku ekspluatantiem, kas veic pasažieru un apkalpes locekļu pārvadāšanu pa zemi un/vai apkalpo personas ar ierobežotām pārvietošanās spējām, izmantojot savu personālu, un uz tiem attiecas Komisijas Deleģētās regulas (ES) 2025/20 2. panta 3. punkta h) un j) apakšpunktā minētie izņēmumi.

GM1 par ADR.OPS.D.040. punkta “Gaisa kuģa izbraukšana no stāvvietas” e) apakšpunktu	
DARBINIEKI, KAS PALĪDZ GAISA KUĢIM IZBRAUKT NO STĀVVIETAS
Darbinieki, kas palīdz gaisa kuģim izbraukt no stāvvietas, ir, piemēram, vilcēju operatori un izstumšanas koordinatori, spārnu trajektorijas vadītāji, darbinieki, kas noņem riteņu balstķīļus, stacionārās un pārvietojamās zemes energoapgādes iekārtas un gaisa palaišanas iekārtasgaisa kondicionēšanas iekārtas.

